કેન્દ્ર સરકારે પેટ્રોલ- ડીઝલમાં ડેઇલી પ્રાઇઝ ચેન્જિસ સિસ્ટમ તા. ૧૬-૦૬-૨૦૧૭થી અમલમાં બનાવાઈ હતી. એ સમયે ડીઝલનો ભાવ ૬૨-૩૯ હતો. અને પેટ્રોલનો ભાવ રૂ. ૬૮-૫૫ હતો. એ વખતે પેટ્રોલ ડીઝલ વચ્ચે રૂ.૬-૧૬ ફેર હતો. એ જ માસની ૩૦મી જૂને પેટ્રોલનો ભાવ રૂ.૬૪-૬૬ અને ડીઝલનો ભાવ રૂ. ૫૯-૧૦ હતો. જેથી બંને વચ્ચે રૂ.૫-૫૬નો તફાવત હતો. એ પછી તફાવત સતત ઘટતો જ ગયો છેલ્લે ભાવમાં ડીઝલ- પેટેલ વચ્ચે રૂ.૨-૨૭ ડિફરન્સ હતો. એ પણ ઘટતાં ઘટતાં હવે એક સમાન થઈ ગયો છે. અલબત પેટ્રોલ કરતાં ડીઝલના ભાવમાં આઠ પૈસા વધી ગયા હતા.